คือเผลอมีอะไรกับแฟน แล้วไม่ได้ไส่ถุง แล้วมารู้ทีหลังว่าแฟนเคยเป็นหนองใน หลังจากนั้นเริ่มมีตกขาวสีเขียว ปัสสาวะแสบ มีเลือดปนเวลาปัสสาวะ เกิดจากอะไรคะต้องทำยังไง
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศการวินิจฉัยมีทั้งการตรวจร่างกายพบรอยโรคที่เข้าได้ มีประวัติเสี่ยง และอาจยืนยันด้วยการเก็บตัวอย่างจากของเหลวที่ถูกขับออกมาจากปลายอวัยวะเพศไปตรวจ ไม่จำเป็นต้องยืนยันด้วยวิธีดังกล่าวทุกราย หากแพทย์ตรวจร่างกายและประวัติเข้าได้กับโรคหนองในหากมีเพศสัมพันธ์ไม่ได้ป้องกันกับผู้ที่มีเชื้อ ก็มีโอกาสรับเชื้อได้ถ้ามีอาการผิดปกติดังที่กล่าวมานั้น ควรรีบไปพบแพทย์ เพราะอาจเป็นการติดเชื้อหนองในได้ และควรตรวจคัดกรองโรคติด่ตอทางเพศสัมพันธ์อื่นๆไปด้วย หากพบว่ามีเชื้อ จะได้ยาฆ่าเชื้อภายใต้การดูแลของแพทย์ค่ะ